ผมโดนแมวของพี่ที่เลี้ยงไว้แต่ยังไม่ฉีดยาละมันมีอาการเป็นเหมือนโรคพิษสุนัขบ้าตอนแรกผมไม่รู้ละผมเผลอโดนมันข่วนตอนเย็นผมก็รีบล้างสบู่พอกลางคืนผมก็ไปฉีดยาบอกตอนเด็กผมเคยฉีดครบ5เข็มแล้วและให้ฉีดกระตุ้น2เข็มหลังจากนั้นเขานัดวันที่7แต่ผมไม่วันที่9ตอนเช้าเขาก็ฉีดให้อีก2เข็มจะเป็นไรไหมครับ(แผลแค่ถลอกเลือดไม่ออก)
สวัสดีค่ะ เมื่อแมวติดเชื้อพิษสุนัขบ้ามาแล้ว จะมีระยะฟักตัวของโรคโดยเฉลี่ย 18 วัน และเชื้อไวรัสโรคพิษสุนัขบ้าจะเริ่มถูกขับออกมาทางน้ำลายของแมวในช่วงระยะเวลา 1 วันก่อนแสดงอาการและจะมีอยู่ในน้ำลายตลอดจนกระทั่งแมวตายอาการของโรคพิษสุนัขบ้าในแมว แบ่งออกเป็น 3 ระยะ คือ1.ระยะเริ่มแรก แมวที่นิสัยขี้เล่น หรือชอบคลุกคลีกับเจ้าของ กลับมีนิสัยเปลี่ยนเป็นดุร้าย หงุดหงิดง่าย กัดหรือข่วนเจ้าของโดยไม่มีสาเหตุ หรืออาจหลบซ่อนตัว กลัวผู้คน ไม่เล่นเหมือนเดิม อาการประมาณ 1 วัน2. ระยะตื่นเต้น แมวจะเริ่มมีอาการกล้ามเนื้อสั่น ตามด้วยอาการทางระบบประสาท ดุร้าย ทำท่าทีพร้อมจะกัดหรือข่วน เมื่อมีการเคลื่อนไหวผ่าน มีอาการกลืนน้ำลายลำบาก น้ำไหลไหลย้อยเนื่องจากเกิดการอัมพาตของกล้ามเนื้อที่เกี่ยวกับการเคี้ยวและกลืน อาการในระยะนี้จะเป็นนาน 2-4 วัน3. ระยะอัมพาต แมวจะเริ่มแสดงอาการอัมพาตที่ส่วนท้ายของลำตัวก่อน แล้วลามมาที่ตัวและหัว และตายในที่สุด โดยมักตายในเวลาประมาณ 4 วันนับตั้งแต่เริ่มมีอาการหากแมวที่เลี้ยงไว้มีอาการคล้ายคลึงดังกล่าวนี้ ควรรีบนำซากศพแมว ใสุ่งพลาสติกหนา 2 ชั้น มัดปากถุงให้แน่นสนิท และนำส่งสถานที่ตรวจหาเชื้อพิษสุนัขบ้าโดยด่วนค่ะ ได้แก่ สถาบันสุขภาพสัตว์แห่งชาติ, สถาบันวิจัยวิทยาศาสตร์สาธารณสุข กรมวิทยาศาสตร์การแพทย์ จ. นนทบุรี, โรงพยาบาลจุฬาลงกรณ์ เป็นต้น หรือดูรายละเอียดได้ที่นี่ทั้งนี้นอกจากเพื่อวินิจฉัยว่าเป็โรคพิษสุนัขบ้าจริงหรือไม่ จะได้ติดตามเฝ้าระวังการระบาดของโรคในพื้นที่ใกล้เคียงด้วยค่ะส่วนตัว นั้น เนื่องจากเคยฉีดวัคซีนป้องกันพิษสุนัขบ้าครบ 5 เข็มมาแล้ว โอกาสที่จะติดเชื้อก็จะน้อยลง อีกทั้งได้ฉีดกระตุ้นไปแล้ว 1 เข็ม แม้ว่าเข็มที่ 2 จะฉีดช้าไปกว่ากำหนดนัดก็ตามอย่างไรก็ตาม แนะนำให้ไปพบแพทย์ที่โรงพยาบาลโดยเร็วที่สุดค่ะ และแจ้งให้ทราบว่าแมวตัวที่ข่วนนั้นตาย เพื่อเฝ้าระวังอาการ และอาจต้องมีการเจาะเลือดเพื่อดูระดับภูมิคุ้มกันต่อเชื้อพิษสุนัขบ้า หากมีระดับภูมิคุ้มกันที่สูงเพียงพอ โอกาสที่จะเป็นโรคนั้นก็น้อยมากค่ะ